b'\n_START_ARTICLE_\nRelief (umetnost)\n_START_PARAGRAPH_\nRelief ali pridvig je kiparsko oblikovanje, kjer kipar oblikuje figure ali druge oblike, ki ne stojijo prosto ampak so vezane na ravnino oziroma od nje odstopajo. Podobe so deloma spojene s podlago oziroma ozadjem, deloma pa izstopajo iz nje._NEWLINE_Izraz relief je izhaja latinskega glagola relevo (dvigniti). Slovenska ustreznica za to pa je pridvig oz. nadvig. Za ustvarjanje nadvi\xc5\xbeene ali reliefne podobe je pomembno, da daje vtis, da je oblikovana podoba dvignjena nad ravnino ozadja. Relief ima hrbtni del manj ob\xc4\x8dutljiv in bolj varen za pritrditev, kot samostojen kip. V materialih kot so kovine, glina, mav\xc4\x8dni omet , keramika ali papirna ka\xc5\xa1a se oblika lahko samo doda ali dvigne iz ozadja, spomeniki iz brona pa so narejeni z ulivanjem._NEWLINE_Relief je bolj primeren za upodobitev zapletenih predmetov s \xc5\xa1tevilnimi liki v zelo aktivnih pozah (primer so bitke), kot pa za samostojno skulpturo. Najstarej\xc5\xa1i arhitekturni elementi so bili pobarvani, kar je pomagalo opredeliti obliko predvsem pri nizkem reliefu. Podobe v reliefu so pogosto dekorativni geometrijski liki ali vzorci listja, kot na primer arabeske v islamski umetnosti.\n_START_SECTION_\nVisoki nadvig ali visoki relief\n_START_PARAGRAPH_\nVisoki relief (alto rilievo v italijan\xc5\xa1\xc4\x8dini) je, \xc4\x8de ve\xc4\x8d kot polovica mase v podobi \xc5\xa1trli iz ozadja. Deli teme so navadno upodobljeni v polni globini, za razliko od nizkega reliefa, kjer so elementi videti potla\xc4\x8deni. Visoki relief tako uporablja enak slog in tehnike kot samostojno kiparstvo in v primeru enega samega lika daje enak vtis kot samostojen kip. Vse kulture in obdobja, v katerih so bile ustvarjene velike skulpture uporabljajo to tehniko v monumentalni plastiki in arhitekturi._NEWLINE_Ve\xc4\x8dina izmed mnogih velikih reliefnih upodobitev v starogr\xc5\xa1kem kiparstvu uporablja zelo visoko razli\xc4\x8dico visokega reliefa, s prvinami v ozadju, ki prehajajo drug nad drugega da ozna\xc4\x8dujejo globino. Visoki relief je postal dominantna oblika za relief s figurami v zahodnem kiparstvu, podobno kot v indijskih tempeljih. Pri manj\xc5\xa1ih gr\xc5\xa1kih skulpturah, kot so zasebne grobnice in manj\xc5\xa1a okra\xc5\xa1ena podro\xc4\x8dja, kot so frizi na velikih zgradbah, so bolj pogosto uporabljali nizki relief._NEWLINE_Helenisti\xc4\x8dni in rimski reliefi na sarkofagih so se zni\xc5\xbeali z vrtalnikom namesto dlet in omogo\xc4\x8dili kompozicije zelo natrpane z liki, kot je na primer sarkofag Ludovisi Battle (250-260 n.\xc5\xa1t.). To se ka\xc5\xbee tudi v ogromnih pasovih reliefov, ki so oviti okoli rimskih slavolokov. V evropskem srednjem veku so najve\xc4\x8dkrat uporabili visoki relief za vse dela v kamnu, pa vendar njihovi reliefi niso tako visoki kot v anti\xc4\x8dni Gr\xc4\x8diji. 7] Zelo visok relief je bil v renesansi predvsem uporabljen kot v steno montirana pogrebna umetnina in kasneje v neoklasi\xc4\x8dnih timpanonih in javnih spomenikih.\n_START_SECTION_\nBasrelief ali nizek relief\n_START_PARAGRAPH_\nNizki relief (francosko Basrelief, italijansko basso Rilievo) je izvedba podobe plitvo v celotni globini in se obi\xc4\x8dajno uporablja za kovance. V najni\xc5\xbejem reliefu je relativna globina elementov prikazana popolnoma popa\xc4\x8deno in gledano od strani nima efekta, gledano od spredaj pa deluje kot tridimenzionalna podoba. To je tehnika, ki zahteva manj dela in je zato cenej\xc5\xa1a za izdelavo, saj potrebuje manj ozadja, ki ga je treba odstraniti ali je potrebno manj modeliranja. V umetnosti starega Egipta in drugih kulturah starodavnega Bli\xc5\xbenjega vzhoda in Azije, pa tudi v Mezoameriki, je bil zelo nizek relief obi\xc4\x8dajno uporabljen za celotno kompozicijo. Te podobe so bile pogosto pobarvane, da bi pomagale opredeliti oblike, barve se do danes niso ohranile, jih pa lahko odkrijejo s posebnimi postopki._NEWLINE_Ishtar Gate babilonski, ki je zdaj v Berlinu, je izdelan v nizkem reliefu oblikovan v opeki, glazirano in v barvah. V Egiptu so v\xc4\x8dasih uporabljali mavec in verjetno tudi drugje, vendar morajo biti zelo dobri pogoji za ohranitev. Rimske dekorativne \xc5\xa1tukature so znane predvsem iz Pompejev in drugih mest, ki so bila zakopana v pepel iz Vezuva. Nizek relief je v zahodni srednjeve\xc5\xa1ki umetnosti relativno redek, pogost je v leseni izvedbi ali prizorih na notranjih straneh zlo\xc5\xbeljivih kril oltarnih plo\xc5\xa1\xc4\x8d._NEWLINE_O\xc5\xbeivitev nizkega reliefa se za\xc4\x8dne zgodaj v renesansi. Tempio Malatestiano v Riminiju, pionirski klasicisti\xc4\x8dni stavbi, ki jo je zasnoval Leon Battista Alberti okrog leta 1450, ima v notranjosti in na zunanjih stenah nizki relief Agostina di Duccia. Renesan\xc4\x8dni omet se je zelo pogosto uporabljal za notranja okrasna dela, kot so obloge sten in stropov. V kasnej\xc5\xa1i zahodni umetnosti, do preporoda v 20. stoletju, je bil nizek relief uporabljen predvsem za manj\xc5\xa1a dela ali v kombinaciji z visokim, da se dobi ob\xc4\x8dutek globine, \xc5\xa1e posebej za prizore s \xc5\xa1tevilnimi liki in krajino ali arhitekturno ozadje. Tako so podobe v ospredju vrezane v visokem reliefu, tiste v ozadju pa v nizkem reliefu. Nizek relief lahko uporabi katerikoli medij ali tehniko kiparstva, pri \xc4\x8demer je klesanje v kamen in livarstvo najpogostej\xc5\xa1e. Velike arhitekturne kompozicije so v nizkem reliefu za\xc5\xbeivele v 20. stoletju, ko so bile popularne na objektih v art d\xc3\xa9co in sorodnih slogih._NEWLINE_Mid - relief, "pol - relief " ali mezzo - Rilievo je nekoliko nenatan\xc4\x8dno opredeljen izraz za nizki relief. Tipi\xc4\x8dna definicija je, da samo do polovice izstopa iz ozadja. Globina prikazanih elementov je obi\xc4\x8dajno nekoliko popa\xc4\x8dena. _NEWLINE_Plitev relief ali Rilievo stiacciato se uporablja za podro\xc4\x8dje ozadja z glavnimi elementi v nizkem reliefu. Slog je izpopolnil italijanski renesan\xc4\x8dni kipar Donatello. To je zelo plitev relief, ki se staplja z gravuro in je lahko te\xc5\xbeko berljiv.\n_START_SECTION_\nGloboki relief\n_START_PARAGRAPH_\nGloboki ali ugreznjen relief je v veliki meri omejen na umetnost starega Egipta, kjer je zelo pogost, v obdobju Amarna (18. dinastija) celo prevladujo\xc4\x8d tip. Prej je bil uporabljen predvsem za velike reliefe na zunanjih stenah ter za hieroglife. Slika je narejena z vrezovanjem v ravno povr\xc5\xa1ino. Pri poenostavljeni obliki so slike obi\xc4\x8dajno precej ravne kot primer hieroglifov, v najve\xc4\x8d primerih je slika sama v nizkem reliefu, v ugreznjenem obmo\xc4\x8dju pa le del. V nekaterih primerih so liki in drugi elementi v zelo nizkem reliefu, ki se skoraj ne dvigne na osnovno povr\xc5\xa1ino, drugi pa so bolj polni, z nekaj poglobljenimi deli. Ta metoda zmanj\xc5\xa1uje delo na odstranitvi ozadja, hkrati pa omogo\xc4\x8da normalno modeliranje reliefa._NEWLINE_Tehnika je najbolj uspe\xc5\xa1na pri mo\xc4\x8dni son\xc4\x8dni svetlobi, saj poudari obrise in oblike, ki so v senci. Nekateri reliefi, zlasti nagrobni spomeniki z glavami ali doprsnimi kipi iz anti\xc4\x8dnega Rima in kasnej\xc5\xa1e zahodne umetnosti, so pustili \xc2\xbbokvir\xc2\xab\xc2\xa0na osnovno raven okoli roba reliefa ali postavili glavo v polkro\xc5\xbeno vdolbino v bloku.\n_START_SECTION_\nOkenski relief\n_START_PARAGRAPH_\nTehniko globokega reliefa ne smemo zamenjevati z okenskim reliefom ali intagliu kot je videti na vgraviranem pe\xc4\x8datu, kjer je slika popolnoma oblikovana v negativu. Slika gre v povr\xc5\xa1ino tako, da ko je odtisnjena v vosek daje vtis normalnega reliefa. Tak relief se vtisne v draguljarstvu v kamejo._NEWLINE_Nekaj zelo pozno helenisti\xc4\x8dnih monumentalnih rezbarij iz Egipta uporablja polno \xc2\xbbnegativno\xc2\xab, modeliranje, kot da na pe\xc4\x8datu.\n_START_SECTION_\nMajhni predmeti\n_START_PARAGRAPH_\nReliefi za male predmete so izrezljani iz razli\xc4\x8dnih materialov, predvsem slonovine, lesa in voska. Reliefe pogosto najdemo v dekorativni umetnosti kot sta keramika in kovina. Mali bronasti reliefi so pogosto v obliki \xc2\xbbplo\xc5\xa1\xc4\x8d\xc2\xab, ki so dodane v pohi\xc5\xa1tvo ali v okvir. Uporabljajo se razli\xc4\x8dne tehnike modeliranja, kot je repouss\xc3\xa9 v kovini, kjer se v tanko plo\xc4\x8devino s spodnje strani, z uporabo udarcev, vtiskuje reliefne slike. Vlivanje v bron ali druge kovine je tudi \xc5\xa1iroko uporabljena tehnika. Vlivanje in repouss\xc3\xa9 se pogosto uporabljata usklajeno, da bi pospe\xc5\xa1ili proizvodnjo in podrobneje dodali kon\xc4\x8dno obliko reliefa. Graviranje draguljev in poldragih kamnov je bila zelo presti\xc5\xbena dejavnost \xc5\xbee od anti\xc4\x8dnih \xc4\x8dasov v mnogih evrazijskih kulturah. Relief v vosku so izdelovali vsaj od renesanse dalje._NEWLINE_Rezbarjenje v slonovini je bilo v rabi \xc5\xbee od anti\xc4\x8dnih \xc4\x8dasov. Ker je material, \xc4\x8deprav dragocen, zelo obstojen, je kot diptih predstavljal velik dele\xc5\xbe pre\xc5\xbeivele posvetne umetnosti od pozne antike do danes. V gotiki je rezljanje reliefov iz slonovine postalo precej\xc5\xa1en luksuz v Parizu in drugih centrih. Izdelovali so tudi majhne diptihe in triptihe z mno\xc5\xbeico verskih prizorov, obi\xc4\x8dajno iz Nove zaveze in posvetnih predmetov v nizkem reliefu. To so bila okrogli kov\xc4\x8dki z ogledalom, glavniki, ro\xc4\x8daji in drugi majhni predmeti, pa tudi ve\xc4\x8dje skrinjice, kot je primer Casket with Scenes of Romances (catalogued as Walters 71264) iz Baltimora, Maryland, Zdru\xc5\xbeene dr\xc5\xbeave Amerike. Reliefi so lahko \xc5\xbeigi iz gline ali v glino stisnjen kalup, za serijsko proizvodnjo. Dekorativni reliefi v mavcu ali \xc5\xa1tuku so lahko veliko ve\xc4\x8dji. Ta oblika arhitekturnega okrasja se pojavlja v mnogih slogih v notranjih prostorih v pozni renesansi na Zahodu in v islamski arhitekturi.\n_START_SECTION_\nMaterial\n_START_PARAGRAPH_\nRelief je mogo\xc4\x8de oblikovati v najrazli\xc4\x8dnej\xc5\xa1ih materialih, najpogostej\xc5\xa1i so: kamen, glina, kovine, les, slonovina, dragi in poldragi kamni, vosek, itd.'